Funk- Electro Bar | Kuluvahata
2019-11-23 20:30 - 23:30 UTC | Πλατεία Μικρασιατών, Ρέθυμνο
funk, beats, breaks και electro χορευτικές μουσικες το σαββατο 23/11 από τις 20.30 στην πλατεία Μικρασιατών
στα ντεκς: Hipcut και Master Paranoia
στα μπαρς: τζιντζεριτο

H «Μήδεια» του Ευριπίδη στο The Garage
2019-11-23 21:00 - 2019-11-25 23:00 | The Garage, Δημοκρατίας 53, Ρέθυμνο
Το «The Garage» παρουσιάζει την παράσταση: «Μήδεια». Μια σύγχρονη εκδοχή της Μήδειας του Ευριπίδη.
«Αλίμονο…τι μέγα κακό ο έρωτας για τους θνητούς».
Μετάφραση: Νίκος Χουρμουζιάδης,
Διασκευή- Σκηνοθεσία: Ελένη Δάγκα
Εικονοληψία- επεξεργασία Video: Γιάννης Ανδρίτσιος
Με τους: Μάνια Κατσανάκη (Μήδεια), Γιώργο Ξενικάκη (Ιάσονας), Αντώνη Παλιεράκη (Κρέοντας, Αγγελιαφόρος) και Κοραλία Παλιεράκι (Μήδεια)
Μουσική: Πρόδρομος Καραδελόγλου
Κίνηση: Κωνσταντίνα Γιασεμίδου
Βοηθός σκηνοθέτη: Μαρία Ιωαννίδου
Σκηνικά-Κοστούμια: The Garage
Θεατρολογική επιμέλεια προγράμματος: Μαριάννα Τζιράκη
Δημιουργικό: Στέλιος Κουνδουράκης
Η Μήδεια, η εγγονή του Ήλιου, κόρη του βασιλιά της Κολχίδας, παρατημένη, απατημένη, περιφρονημένη από το σύζυγό της, αποφασίζει να εκδικηθεί, σκορπώντας τον όλεθρο, φτάνοντας μέχρι την αποτρόπαια πράξη να σκοτώσει τα παιδιά της. Τελικά, πόσο διάφανο είναι το πέπλο που χωρίζει τη λογική από την αγριότητα; Πόσο μικρή η απόσταση από τον έρωτα ως το θάνατο; Πόσο ακριβή η εκδίκηση; Πόσο ευτελής η ανθρώπινη ζωή;
«Να μου λείπει μια ζωή ευτυχισμένη που την καρδιά μου θα πληγώνει διαρκώς», απαντά η Μήδεια στον Ιάσονα. Το τέλος του έρωτα οδηγεί κατευθείαν στο θάνατο.
Ρέθυμνο, 12/10-25/11 (Σάββατο-Κυριακή-Δευτέρα)
The Garage, Δημοκρατίας 53

Τρεις Μαδιάμ live
2019-11-23 21:30 - 23:30 | Συμπληγάδες, Βερνάδου 25, Ρέθυμνο
Oι «Τρεις Μαδιάμ» στο μουσικό μεζεδοπωλείο Συμπληγάδες, θα μας διασκεδάσουν με έντεχνα, λαϊκά και παραδοσιακά τραγούδια
Κρατήσεις: 694 206 1663

FreakTones live
2019-11-23 22:00 - 23:30 | Upano, Μάχης Κρήτης 149, Ρέθυμνο, Πλατανιάς
Οι FreakTones έρχονται με πολλή αγάπη και κέφι στο UPANO!
Αν δεν τους έχετε δει μην τους χάσετε! Αν τους έχετε ξαναδεί να φοράτε άνετα παπούτσια και ένα πλατύ χαμόγελο!
Σάββατο 23/11
Tηλ. 6981038552

Μουσική βραδιά
2019-11-23 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Μουσική βραδιά κάθε Σάββατο, στο Μεζεδοπωλείο «Αλλού γι’ αλλού», με τον Γιώργος Μποζατζιδη και η Φιλιώ Αθανασίου.

Δημήτρης Σπυριδάκης live
2019-11-23 22:30 - 23:30 | ταβέρνα Πόπη, Αδελιανός Κάμπος, Ρέθυμνο
Ο Δημήτρης Σπυριδάκης live με το συγκρότημά του στην Ταβέρνα Πόπη.
Τηλ. Κρατήσεων : 6973002263 & 2831072270

Βασίλης & Βασίλης Τζουρμπάκης live
2019-11-23 22:30 - 23:30 | Πράσσιν Άλογα, Ελ. Βενιζέλου 50
Ο Βασίλης Τζουρμπάκης (λύρα) και ο Βασίλης Τζουρμπάκης (λαούτο) στο Prassin Aloga το Σάββατο 23/11 για μια ξεχωριστή μουσική βραδιά!
Κάντε εγκαίρως την κράτησή σας καλώντας: 28310 40656.
Μαζί τους:
Λυμάκης Μιχάλης (Λαούτο)
Σηφάκης Μιχάλης (Κιθάρα)

Εθελοντική αιμοδοσία στο Ρουσσοσπίτι
2019-11-24 08:00 - 17:00 | Ρουσσοσπίτι
Ο Σύλλογος εθελοντών αιμοδοτών Ρεθύμνου “Δότες ζωής”, θα βρίσκονται την Κυριακή 24 Νοεμβρίου, από τις 09:30π.μ., στην αίθουσα του πολιτιστικού Συλλόγου Ρουσσοσπιτίου, για εθελοντική αιμοδοσία του κοινού, καθώς και για ενημέρωση και εγγραφές δοτών μυελού των οστών.

Πρώτη συνάντηση Σχολής Γονέων στον Φουρφουρά
2019-11-24 17:00 - 19:00 | Φουρφουράς
«Tελικά, ποιόν Θεό διδάσκουμε στα παιδιά μας; Απαντήσεις μέσα από τη διδασκαλία του Αγίου Γέροντα Παϊσίου».
Μέσα στα πλαίσια της λειτουργίας της ΣΧΟΛΗΣ ΓΟΝΕΩΝ του Πολιτιστικού και Κοινωνικού Κέντρου Αμαρίου «Ο Άγιος Νεκτάριος» της Ιεράς Μητροπόλεως Λάμπης, Συβρίτου και Σφακίων θα πραγματοποιηθεί η 1η συνάντηση με το παραπάνω θέμα.
Ομιλητής θα είναι ο π. Χρήστος Μήτσιος, Θεολόγος, κληρικός της Ιεράς Μητροπόλεως Ιερισσού, Αγίου Όρους και Αρδαμερίου.
Η ομιλία θα πραγματοποιηθεί την Κυριακή 24 Νοεμβρίου και ώρα 5.00 μ.μ., στην αίθουσα εκδηλώσεων του Πολιτιστικού και Κοινωνικού Κέντρου Αμαρίου, στον Φουρφουρά.
ΑΠΟ ΤΟ ΠΟΛΙΤΙΣΤΙΚΟ ΚΑΙ ΚΟΙΝΩΝΙΚΟ ΚΕΝΤΡΟ ΑΜΑΡΙΟΥ «Ο ΑΓΙΟΣ ΝΕΚΤΑΡΙΟΣ»

Προβολή της Ιταλικής ταινίας «Perfetti Sconosciuti» από την ΚΙΝ.ΛΕ.Ρ.
2019-11-24 20:00 - 22:30 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Κινηματογραφική Λέσχη Ρεθύμνου (www.kinler.gr) ολοκληρώνει τις προβολές της «Άρωμα Ιταλίας» στα πλαίσια αφιερώματος στον σύγχρονο ιταλικό κινηματογράφο.
Το κινηματογραφικό αφιέρωμα διοργανώνεται από την Ιταλική Πρεσβεία και το Ιταλικό Μορφωτικό Ινστιτούτο Αθηνών σε συνεργασία με τον Πολιτιστικό Σύλλογο Λέρου A.I.A.L. (Associazione Italiana Amici di Leros) στο πλαίσιο του Δικτύου Ελληνο-Ιταλικής Πολιτιστικής Συνεργασίας και του Tempo Forte Ιταλία-Ελλάδα 2019. Το Tempo Forte είναι μια πρωτοβουλία της Ιταλικής Πρεσβείας στην Αθήνα, μαζί με Ιταλικούς και Ελληνικούς φορείς, ιδρύματα, καλλιτέχνες και φίλους της κουλτούρας για να φέρει “περισσότερη Ιταλία στην Ελλάδα και περισσότερη Ελλάδα στην Ιταλία”.
Το αφιέρωμα περιλάμβανε τις ακόλουθες ταινίες:

Πατρικός Δεσμός / Come Dio Comanda (2008) του Gabriele Salvatores – Κυριακή 3/11/2019
Εγώ κι Εσύ / Io e Te (2012) του Bernardo Bertolluchi – Κυριακή 10/11/2019
Σινεμά ο Παράδεισος / Cinema Paradiso (1988) του Giuseppe Tornatore – Κυριακή 17/11/2019
Τέλειοι Ξένοι / Perfetti Sconosciuti (2016) του Paolo Genovese – Κυριακή 24/11/2019

Η 4η ταινία – και τελευταία- του αφιερώματος έχει τίτλο Τέλειοι Ξένοι / Perfetti Sconosciuti (2016) σε σκηνοθεσία Paolo Genovese.
Σύνοψη της ταινίας
Επτά μακροχρόνιοι φίλοι μαζεύονται στο σπίτι του ενός, για δείπνο. Όταν αποφασίσουν να μοιραστούν μεταξύ τους το περιεχόμενο κάθε μηνύματος, email και κλήσης που λαμβάνουν, πολλά μυστικά βγαίνουν στην επιφάνεια και οι ισορροπίες διαταράσσονται.
Η ταινία απέσπασε 13 βραβεία και 13 διακρίσεις σε πολλά κινηματογραφικά φεστιβάλ σε όλον τον κόσμο κυρίως καλύτερου σεναρίου, καλύτερης ταινίας, σκηνοθεσίας κ.ά.
Remake της ταινίας
Η αναγνώριση και αποδοχή της ιταλικής ταινίας ώθησε τον Θοδωρή Αθερίδη να σκηνοθετήσει την αντίστοιχη ελληνική εκδοχή, η οποία έμεινε αρκετά πιστή στην αρχική ιδέα και μεταφέρθηκε επιτυχημένα στη μεγάλη οθόνη ως «Τέλειοι Ξένοι». Οι ηθοποιοί που απαρτίζουν τη διανομή της ελληνικής ταινίας είναι ο ίδιος ο Θοδωρής Αθερίδης και μαζί του οι Σμαράγδα Καρύδη, Άλκις Κούρκουλος, Μαρία Ναυπλιώτου, Μάκης Παπαδημητρίου, Γιάννος Περλέγκας, Ευαγγελία Συριοπούλου. Αντίστοιχα remake της ιταλικής ταινίας έγιναν και σε άλλες χώρες πέραν της Ελλάδας, όπως στη Γαλλία, στην Ισπανία, στη Νότια Κορέα, στην Ινδία, στην Ουγγαρία, στο Μεξικό, στην Κίνα, στη Ρωσία, στην Πολωνία, στο Κατάρ κ.α. Μάλιστα, στις 15 Ιουλίου 2019, η ταινία αυτή γράφτηκε στο Ρεκόρ Γκίνες ως η ταινία με τις περισσότερες διασκευές στην ιστορία του κινηματογράφου μέχρι σήμερα, οι οποίες φτάνουν στο σύνολό τους τις 18.
Προβάλλεται με υπότιτλους στα ελληνικά.
Η προβολή θα γίνει την Κυριακή 24 Νοεμβρίου 2019 στις 8 μ.μ., στο «Κέντρο Βυζαντινών Τεχνών» (οδός Εθνικής Αντιστάσεως 84, παλιά πόλη του Ρεθύμνου).
Πρωτότυπος τίτλος: Perfetti Sconosciuti (Perfect Strangers)
Έτος παραγωγής: 2016
Είδος: Δραματική κομεντί
Χώρα παραγωγής: Ιταλία
Γλώσσα: Ιταλικά
Διάρκεια: 97’
Σκηνοθεσία: Paolo Genovese
Σενάριο: Paolo Genovese, Filippo Bologna, Paolo Costella, Paola Mammini, Rolando Ravello
Ηθοποιοί: Giuseppe Battiston, Anna Foglietta, Marco Giallini, Edoardo Leo, Valerio Mastandrea, Alba Rohrwacher, Kasia Smutniak
Φωτογραφία: Fabrizio Lucci
Μουσική: Maurizio Filardo
Περισσότερες πληροφορίες για την ταινία:
www.kinler.gr/perfetti-sconosciuti
Τιμή εισιτηρίου
Γενική είσοδος 5€, ενεργά μέλη της Λέσχης ΚΙΝ.ΛΕ.Ρ, εκπαιδευτικοί, μαθητές, φοιτητές, άνεργοι: 3€.
Θέσεις περιορισμένες, προσέλευση κοινού 7.30 – 8.00 μ.μ.
Κινηματογραφική Λέσχη Ρεθύμνου (ΚΙΝ.ΛΕ.Ρ)

80s-90s Cocktail Party
2019-11-24 20:00 - 23:30 | Chaplins pub – cafe, Ε. Βενιζέλου 52, Ρέθυμνο
Πίσω μερικές δεκαετίες με κοκτέιλς και μουσικές που άφησαν εποχή .
1+1 σε επιλεγμένα κοκτέιλς .

Το συμφωνικό έργο του Μπάμπη Πραματευτάκη «Αντιστάσεως Έπος»
2019-11-24 20:30 - 22:30 | Ωδείο Ρεθύμνου, Εμ. Βερνάδου 2, Ρέθυμνο
H νέα δημιουργία του Μπάμπη Πραματευτάκη «Αντιστάσεως Έπος» σε λιμπρέτο Εύας Λαδιά είναι διάρκειας 55′ και έχει γραφτεί για συμφωνική ορχήστρα, μικτή χορωδία, τέσσερις σολίστ και δύο αφηγητές και θα παρουσιαστεί σε πανελλήνια πρώτη εκτέλεση, την Κυριακή 24 Νοεμβρίου 2019 και ώρα 8.30, στην αίθουσα ΠΑΝΤΕΛΗΣ ΠΡΕΒΕΛΑΚΗΣ του Ωδείου Ρεθύμνου.
Συμμετέχουν η ορχήστρα του Βενιζελείου Ωδείου Χανίων με τη σύμπραξη εκλεκτών επίσης μουσικών από το Ηράκλειο και η 40μελής Μικτή χορωδία του Βενζελείου Ωδείου Χανίων «Concordia» που διδάσκει και διευθύνει η κ Δέσποινα Δρακάκη.
Τραγουδούν: Μαρία Λαντζουράκη, Εύα Θανάση, Ρωμανός Σκουμπουρδής και Αριστείδης Μιχελουδάκης.
Αφηγητές: Φερενίκη Βαλαρή, Γιάννης Λαχνιδάκης.
Τα μουσικά σύνολα διευθύνει ο κ. Γιώργος Αραβίδης.
Η είσοδος θα είναι ελεύθερη.
Την εκδήλωση οργανώνει η Περιφερειακή Ενότητα Ρεθύμνου, υπό την αιγίδα της Περιφέρειας Κρήτης και με την συνεργασία του φορέα διατήρησης της εθνικής μνήμης «Πολιτιστικό Ρέθυμνο»

Βραδιά karaoke
2019-11-24 21:00 - 23:30 | Συμπληγάδες, Βερνάδου 25, Ρέθυμνο
Κάθε Κυριακή βράδυ στο μεζεδοπωλείο Συμπληγάδες, σας παραδίδουμε τα μικρόφωνα και τραγουδάτε καραοκε τα τραγούδια της επιλογής σας μεχρι να καταφέρετε διώξετε και τον τελευταίο πελάτη απο το μαγαζί… ή μήπως όχι;
Κρατήσεις: 694 206 1663.

Εκδήλωση στο Ρέθυμνο με αφορμή την Παγκόσμια Ημέρα Εξάλειψης της Βίας κατά των Γυναικών
2019-11-25 18:30 - 21:00 | Σπίτι του πολιτισμού, Εμμανουήλ Βερνάρδου 12, ρ
Το Κέντρο Συμβουλευτικής Υποστήριξης Γυναικών Δήμου Ρεθύμνης σας προσκαλεί σε εσπερίδα που διοργανώνει με αφορμή την Παγκόσμια Ημέρα Εξάλειψης της Βίας κατά των Γυναικών, τη Δευτέρα 25 Νοεμβρίου 2019 και ώρα 18.30, στο Σπίτι του Πολιτισμού.
ΠΡΟΓΡΑΜΜΑ
18:30 Έναρξη -Χαιρετισμοί
18.45 – 18.55: «Το προφίλ του θύματος και του θύτη: Στατιστικά στοιχεία Κέντρου Συμβουλευτικής Υποστήριξης Γυναικών Δήμου Ρεθύμνης», Φουρναράκη Ελένη, Κοινωνιολόγος του Κέντρου Συμβουλευτικής Γυναικών.
19.00 – 19.10 : «Το περιεχόμενο της Σύμβασης του Συμβουλίου της Ευρώπης (Σύμβαση Κωνσταντινούπολης) και η σημασία της για την πρόληψη και καταπολέμηση της βίας κατά των γυναικών και της ενδοοικογενειακής βίας», Πετούση Βασιλική, Αναπληρώτρια Καθηγήτρια Τμήματος Κοινωνιολογίας, Πανεπιστημίου Κρήτης – Διευθύντρια Εργαστηρίου Φύλου.
19.15 – 19.25: «Η αντιμετώπιση ενός περιστατικού θύματος βίας από τον αξιωματικό υπηρεσίας στο Αστυνομικό Τμήμα», Σταυρουλάκης Στυλιανός, Αστυνομικός Υποδιευθυντής Ρεθύμνου.
19.30 – 19.40: « Βία κατά των γυναικών: ο ρόλος της ιατροδικαστικής διερεύνησης», Δρ. Αντώνης Παπαδομανωλάκης, Προϊστάμενος Ιατροδικαστικής Υπηρεσίας Κρήτης – Επιστημονικός συνεργάτης Ιατρικής Σχολής Πανεπιστημίου Κρήτης.
19.45 – 19.55: «Η δύναμη της βίας: οι επιπτώσεις της στα παιδιά», Νικολάου Αλεξάνδρα, Παιδοψυχίατρος PhD, Επιστημονικά Υπεύθυνη Κοι.Κε.Ψ.Υ.Π.Ε.
20.00 – 20.10: « Εμπειρικά δεδομένα από τη λειτουργία του Ξενώνα Φιλοξενίας Γυναικών στο Δήμο Ηρακλείου», Αναστασία Μαράκη, Κοινωνική Λειτουργός του Ξενώνα Φιλοξενίας Γυναικών Δήμου Ηρακλείου.
20.15 Μουσικός επίλογος με την ευγενική συμμετοχή των: Σειραγάκη Στέλλα (τραγούδι), Παπαδομανωλάκης Αντώνης (τραγούδι), Θανάσης Παπαθανασίου (πιάνο)
Συντονισμός : Αλεξία Βαονάκη, Ψυχολόγος, Προϊσταμένη Κέντρου Συμβουλευτικής Γυναικών.

Προβολή του ντοκιμαντέρ «Ποδόσφαιρο, Πάθος και Αντίσταση»
2019-11-25 18:30 - 21:00 | κινηματογράφος Απόλλων, Μεσολογγίου 18
Οι αθλητικοί σύλλογοι Ασπάλαθος, Λίβας, Τηγανίτης σε συνεργασία με το BDS Greece παρουσιάζουν το ντοκιμαντέρ Yallah! Yallah! «Ποδόσφαιρο, Πάθος και Αντίσταση».
Θα ακολουθήσει συζήτηση με το σκηνοθέτη του ντοκιμαντέρ Cristian Pirovano.
Το ντοκιμαντέρ θα προβληθεί στον Κινηματογράφο «Απόλλων», την Δευτέρα 25 Νοεμβρίου, στις 18:30.
Είσοδος θα είναι δωρεάν με ελεύθερη συνεισφορά.

Living for Salsa
2019-11-25 22:30 - 23:30 | Living room, Ελευθερίου Βενιζέλου 5, Ρέθυμνο
Το δυνατότερο Latin Party επιστρέφει, κάθε Δευτέρα, στο Livingroom Lounge Cafe!

Κάθε Τρίτη live
2019-11-26 21:00 - 23:30 | Petra restaurant, Τζανέ Μπουνιαλή 57-61, Ρέθυμνο
Κάθε Τρίτη, λίγο μετά τις 21:00, ένα υπέροχο live σας περιμένει στο Petra restaurant στην παλιά πόλη Ρεθύμνου, με τους Ανδρέα Σταμούλη, Βαγγέλη Βουτσαδάκη και Γιώργο Βεριδάκη.

Οι Άλλωσπως live
2019-11-26 21:30 - 23:30 | Συμπληγάδες, Βερνάδου 25, Ρέθυμνο
Οι «Άλλωσπως», ένα νεανικό και γεμάτο ενέργεια σχήμα, μας διασκεδάζουν κάθε Τρίτη βράδυ στις Συμπληγάδες!
Κρατήσεις στο τηλέφωνο 694 206 1663.

Taj Mahal party
2019-11-26 22:30 - 23:30 | Metropolis, Νεάρχου 15, Ρέθυμνο
Taj Mahal party, κάθε Τρίτη στο Metropolis Bar (Νεάρχου 14, Ενετικό Λιμάνι)

Sinners Reloaded
2019-11-26 23:00 - 23:30 | Ice club, Σαλαμίνος 22, Ρέθυμνο
Τη Τρίτη 19/11 οι Sinners σας υποδέχονται για ένα ακόμα party με νέα μέλη στην ομάδα, ανανεωμένη διάθεση και πολύ κέφι!!!
Ο Andreasondecks παρέα με το Naiso φέρνουν τις καλύτερες ξένες και ελληνικές μουσικές και η ομάδα των Sinners και του Ice club δίνει το ρυθμό!
Κάθε Τρίτη διαφορετική…Κάθε Τρίτη ξεχωριστή
Saints stay home…Sinners Party with us !

Ομιλία του π. Μιχαήλ Ρούσσου στην Δημόσια Βιβλιοθήκη Ρεθύμνου
2019-11-27 18:00 - 20:00 | Δημόσια Βιβλιοθήκη Ρεθύμνου, Μπίρη 6
Ο π. Μιχαήλ Ρούσσος γεννήθηκε στην Άνω Σύρο το 1937. Σπούδασε στην Ελλάδα και στην Ευρώπη, Φιλολογία, Λογοτεχνία, Φιλοσοφία, Ιστορία, Αρχαιολογία, Θρησκειολογία, Θεολογία και Παιδαγωγικά. Σήμερα είναι μέλος του μοναχικού Τάγματος του Ιησού, επιστρέφει στις χώρες που σπούδασε, δίνει διαλέξεις και εργάζεται για την υπόθεση της Οικουμενικής αλληλοπροσέγγισης όλων των Χριστιανών.
Στα πλαίσια αυτών των δραστηριοτήτων του επισκέπτεται για 2η φορά φέτος την Δημόσια Βιβλιοθήκη Ρεθύμνου την Τετάρτη 27 Νοεμβρίου, στις 18.00, με θέμα: «Ο σωστός δρόμος λέγεται Ανήφορος» (εγκάρδιοι στοχασμοί στο έργο του Νίκου Καζαντζάκη).

Εκδήλωση με θέμα «45 χρόνια παρουσίας – προσφοράς της ΧΕΝ στο Ρέθυμνο»
2019-11-27 19:00 - 22:00 | Σπίτι του πολιτισμού, Εμμανουήλ Βερνάρδου 12, ρ
Η ΧΕΝ Ρεθύμνου σε συνεργασία με την Περιφερειακή Ενότητα Ρεθύμνης, σας προσκαλεί στην εκδήλωση «45 χρόνια παρουσίας – προσφοράς της ΧΕΝ στο Ρέθυμνο», που θα πραγματοποιηθεί την Τετάρτη 27 Νοεμβρίου 2019 και ώρα 19:00, στο Σπίτι του Πολιτισμού (Βερνάδου 12, Παλιά πόλη)

Συζήτηση για τον τουρισμό στο συνεργατικό παντοπωλείο «Δίκτυο»
2019-11-27 20:00 - 22:30 | Συνεργατικό Παντοπωλείο “Το Δίκτυο”, Σβάιτσερ & Παπαναστασίου
Την Τετάρτη 27 Νοέμβρη στις 8 μ.μ. η Ελευθεριακή Συνδικαλιστική Ένωση (ΕΣΕ) Ρεθύμνου οργανώνει συζήτηση για τον τουρισμό στο συνεργατικό παντοπωλείο «Δίκτυο» (Σβάιτσερ 12 & Παπαναστασίου, Καλλιθέα) με αφορμή την παρουσίαση του Ημερολογίου των Εργαζομένων 2020 της ΕΣΕ.
Το Ημερολόγιο των Εργαζομένων για το 2020 περιέχει κείμενα για τον τουρισμό που επιδιώκουν να εμπλουτίσουν τη θεωρητική μας φαρέτρα απέναντι σε αυτό το οικονομικό και κοινωνικό φαινόμενο, αφιερώνοντας δυο κείμενα για το Ρέθυμνο, μιας και από τις τέσσερις πόλεις που προς το παρόν έχει τοπικές η ΕΣΕ, το Ρέθυμνο έχει προσανατολίσει πλήρως την οικονομία του προς τον τουρισμό. Παράλληλα το ημερολόγιο διανθίζεται από γελοιογραφίες με την υπογραφή του Κλεάνθη (σχέδιο) και του Λεωνίδα (σενάριο). To ημερολόγιο διατίθεται προς 3 ευρώ και τα έσοδα ενισχύουν το Ταμείο Αλληλοβοήθειας της ΕΣΕ Αθήνας.
Αναλυτικότερα τα περιεχόμενα των κειμένων:
– “Η έλευση του μαζικού τουρισμού στην Ελλάδα: μια ταξική προσέγγιση”: αφηγείται το πώς ήρθε το φαινόμενο στη χώρα ως προϊόν κρατικού σχεδιασμού την περίοδο της Χούντας, καταλήγοντας ότι η οργάνωση των εργατών και των εργατριών είναι η μόνη που μπορεί να μπλοκάρει την τουριστική βιομηχανία.
– “Η ιστορική εξέλιξη των διακοπών μέσα από τους αγώνες της εργατικής τάξης”: κάνει μια ιστορική αναδρομή των διακοπών από την αρχαιότητα μέχρι και την εξασφάλιση των πληρωμένων διακοπών ως παράπλευρη εξέλιξη των διεκδικήσεων του εργατικού κινήματος.
– “Όλοι έχουμε δικαίωμα να βγάλουμε τον καρκίνο σε μια εξωτική παραλία”: αποτελεί μετάφραση από βιβλίο των εκδόσεων Antipersona (Ισπανία) που παρουσιάζει την αντίφαση μεταξύ του αποίκου-τουρίστα και του εργάτη.
– “Συνθήκες εργασίας στον τουρισμό” παρουσιάζονται εν συντομία οι συνθήκες γαλέρας που εξασφαλίζει για τους εργάτες και τις εργάτριες η πιο προσοδοφόρα βιομηχανία της χώρας.
– Ο πίνακας “Ανθρώπινες απώλειες στη ‘βαριά’ βιομηχανία του τουρισμού” παρουσιάζει τα θύματα της βιομηχανίας, συμπεριλαμβανομένων των θυμάτων της Ολυμπιάδας, που έδωσε ώθηση στον τουρισμό. – “Δεν απαιτούμε μόνο ψωμί αλλά και τριαντάφυλλα”: περιλαμβάνει λίγα λόγια για τα λεγόμενα εργατικά “ατυχήματα”.
– “Ρέθυμνο: Η κατασκευή ενός τουριστικού προορισμού”: αποτελεί προϊόν μιας μικρής ιστορικής έρευνας που δείχνει το παράδειγμα μιας μικρής πόλης που αλλάζει προσανατολισμό στην οικονομία της ως προϊόν σκληρού προγραμματισμού της δημοτικής αρχής και παρά τις επιθυμίες των κατοίκων της.
– “Το πρόβλημα της στέγης λόγω της τουριστικοποίησης: Δεδομένα και σκέψεις με αφορμή την περίπτωση του Ρεθύμνου”: επιδιώκει να προσεγγίζει αυτό το μείζον πρόβλημα που υποβιβάζει τη ζωή των εργατών και των εργατριών.
– “Ο πλάτανος”: διήγημα της πρωτοεμφανιζόμενης Πένυς Λόη που δείχνει τι συμβαίνει σε ένα χωριό που γίνεται τουριστικό.

Διάλεξη με θέμα «Η συλλογή έργων τέχνης του Ματθαίου Καλλέργη ανάμεσα στη Βενετία και την Κρήτη»
2019-11-27 20:30 - 22:30 | Ινστιτούτο Μεσογειακών Σπουδών/ΙΤΕ, Νικ. Φωκά 126-130, Ρέθυμνο
Διάλεξη της Claudia Terribile, ερευνήτριας του Πανεπιστημίου Ca’ Foscari της Βενετίας, με θέμα «Η συλλογή έργων τέχνης του Ματθαίου Καλλέργη ανάμεσα στη Βενετία και την Κρήτη», θα πραγματοποιηθεί την Τετάρτη 27 Νοεμβρίου, ώρα 20.30, στο Ινστιτούτο Μεσογειακών Σπουδών (Μελισσινού και Νικηφόρου Φωκά 130).
Η κ. Τερίμπιλε είναι μεταδιδακτορική ερευνήτρια στο πανεπιστήμιο Ca’ Foscari της Βενετίας, στο οποίο ολοκλήρωσε και τη διατριβή της στην ιστορία της τέχνης. Η τρέχουσα έρευνά της αφορά τη θρησκευτική ζωγραφική του δευτέρου μισού του 16ου αιώνα, ενώ γενικότερα μελετά την ιταλική τέχνη του 16ου αιώνα, με έμφαση στην εικονολογική έρευνα και στην τοποθέτησή της στα ιστορικά κ.α. συμφραζόμενα.
Έχει δημοσιεύσει πολυάριθμα άρθρα σε επιστημονικά περιοδικά και έχει συνεργαστεί σε διάφορες εκθέσεις, ενώ επιπλέον ειδικεύεται στην ιστορία της συντήρησης, τις γραφικές τέχνες και την εικονογραφία της μουσικής. Από τα βιβλία της ξεχωρίζει το Del piacere della virtù. Paolo Veronese, Alessandro Magno e il patriziato veneziano (Venice: Marsilio, 2009). Συνεργάζεται με διάφορα πολιτισμικά ιδρύματα, ενώ εργάζεται ως καθηγήτρια ιστορίας της τέχνης στη δευτεροβάθμια εκπαίδευση. Η διάλεξή της θα δοθεί στην αγγλική γλώσσα.
Στη διάλεξή της η δρ. Terribile θα αναφερθεί στη συλλογή τέχνης του Matteo Calergi (1523-1572), ενός πλούσιου μέλους μιας κρητικής οικογένειας πατρικίων στη Βενετία, ιδιοκτήτη και καπετάνιου μιας γαλέρας, καθώς και πάτρωνα του Paolo Veronese.
Έγγραφα στην βιβλιοθήκη Correr της Βενετίας αναφέρουν διάφορες πίνακες και εικόνες στο αρχοντικό του Καλλέργη στη Βενετία, στο Ca’ Giustinian στο Μεγάλο Κανάλι, καθώς και στο σπίτι του στην Κρήτη. Τα περισσότερα εξ αυτών παραμένουν αταύτιστα. Η δρ Terribile, εξετάζοντας δύο δίδυμα πορτραίτα του Veronese που βρίσκονται σήμερα στα μουσεία της Φιλαδέλφειας και της Δρέσδης, θα προτείνει ότι το μοντέλο και στα δύο είναι ο Matteo Calergi. Αυτή η νέα υπόθεση έρχεται να ενισχύσει την πιθανότητα μιας άμεσης σχέσης ανάμεσα στο Καλλέργη και τον Ελ Γκρέκο.

Κρητική Βραδιά με τον Βασίλη Σταυρακάκη
2019-11-27 21:30 - 23:30 | Μπακαλόγατος, Πλ. Πετυχάκη 15, Ρέθυμνο
Κρητική Βραδιά με τον Βασίλη Σταυρακάκη και το συγκρότημα του.
Τηλέφώνα Κρατήσεων : 2831020550 και 6987078313

«Δέκα με τόνο»
2019-11-27 21:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ζωντανή μουσική κάθε Τετάρτη στο Αλλού γι’ Αλλού (Πλαστήρα 2, Παλιά πόλη), με άφθονο φαγητό και ποτό.
10€ το άτομο.

Μανώλης Σπυριδάκης live
2019-11-27 22:00 - 23:30 | 50-50, Πλαστήρα 6, Ρέθυμνο
Ο Μανώλης Σπυριδάκης για μία κρητική βραδιά, στο μεζεδοπωλείο «50/50».
Ώρα: 22:00.
Τηλέφωνο Κρατήσεων: 6972 055312

Livingreek party
2019-11-27 22:00 - 23:30 | Living room, Ελευθερίου Βενιζέλου 5, Ρέθυμνο
LIVINGREEK Party κάθε Τετάρτη στο Living Room Lounge Cafe (Ελ. Βενιζέλου 5, Παραλία).

Συμπόσιο: Συζητάμε για την εκπαίδευση: Δυσκολίες, προκλήσεις, προοπτικές
2019-11-28 11:00 - 2019-12-01 19:00 | Κέντρο ΞΕΝΙΑ, Νικ. Ψαρρού 46, Ρέθυμνο
Η Φιλοσοφική Σχολή του Πανεπιστημίου Κρήτης διοργανώνει σε συνεργασία με την Περιφέρεια Κρήτης συμπόσιο με τίτλο:
Συζητάμε για την εκπαίδευση: Δυσκολίες, προκλήσεις, προοπτικές
28 Νοεμβρίου – 1 Δεκεμβρίου 2019
Φοιτητικό Πολιτιστικό Κέντρο “Ξενία”

Εσπερίδα με θέμα «Ας μοιραστούμε σκέψεις και πρακτικές για να εμπνευστούμε και να δημιουργήσουμε»
2019-11-29 17:30 - 19:30 | Κέντρο νέων, Γερακάρη 24
Μια ενδιαφέρουσα για την εκπαιδευτική κοινότητα – και όχι μόνον – εσπερίδα, συνδιοργανώνουν την προσεχή Παρασκευή 29 Νοεμβρίου 2019, οι Διευθύνσεις Α’ θμιας και Β’θμιας Εκπαίδευσης Ρεθύμνου και το Τμήμα Παιδείας, Δια Βίου μάθησης και Κοινωνικής Πολιτικής του Δήμου Ρεθύμνης.
Με την προτροπή «Ας μοιραστούμε σκέψεις και πρακτικές για να εμπνευστούμε και να δημιουργήσουμε», οι διοργανωτές καλούν τους εκπαιδευτικούς του Ρεθύμνου, να συμμετάσχουν στις εργασίες της εσπερίδας προκειμένου να καταρτίσουν από κοινού ελκυστικά και χρήσιμα Προγράμματα Σχολικών Δραστηριοτήτων που εστιάζουν στην Αγωγή Υγείας, την Περιβαλλοντική Εκπαίδευση και σε Πολιτιστικά θέματα.
Η εσπερίδα θα πραγματοποιηθεί, την Παρασκευή 29/11/2019, στις 5.30 το απόγευμα, στο χώρο του Κέντρου Νέων & Δια Βίου Μάθησης Δήμου Ρεθύμνου (Γερακάρη 24)
Οι συμμετέχοντες παρακαλούνται να προσέλθουν μεταξύ 5.00 – 5.30 μμ.
